
Tsy maintsy maniry hanana fiangonana goavana ianao satria fahitana tena mety sy tanjona tsara tokony hotratrarin’ny Pasitera izany. Ny hananana fiangonana goavana no faniriana tsara indrindra ao am-pon’ny pasitera tsirairay. Raha hitantana fiangonana ihany, tsy aleo mitantana ny goavana? “Raha tsy misy fahitana, dia atondraka hanaram-po amin’izay tsy mety ny olona; Fa raha mitandrina ny lalàna kosa izy, dia sambatra.”

Ohabolana 29:18

2.	Tsy maintsy maniry hananana fiangonana goavana ianao satria ny faniriana an’izany no hitarika anao amin’ny hampitombo ny fiangonananao. Ny fananana faniriana hisiam-pahagagana dia hitarika anao hanana vokatra avy amin’ny fahagagana ao amin’ny ministeranao. Ny faniriana hanana hosotra dia hamokatra vokatry ny hosotra. Ny faniriana hitomboan’ny fiangonana dia hitarika anao hahita ny fomba fampitomboana ny fiangonana.

“Koa lazaiko aminareo: Na inona na inona tononinareo amin’ny fivavahana sy angatahinareo, dia minoa fa efa nandray hianareo, dia ho azonareo izany.”

Marka 11:24

3.	Tsy maintsy manana fiangonana goavana ianaosatria ny anjara voatendrin’ny fiangonana Izay atsangan’i Tompodia hanana fiafaran goavan kokoa noho ny fiandohana. Aza kivy amin’ny hakelin’ny fiangonananao anio. Efa voalahatra hatrany aloha fa ho feno voninahitra kokoa ny fiafaran’ny ministeranao nohn’ny fiandohany.

Satria ny tenin’Andriamanitra dia maminany fa ny voninahitry ny trano ato aoriana dia ho lehibe kokoa noho Ilay teo aloha, dia tsy maintsy miandrandra zavatra be voninahitra kokoa noho izay hitanao tany am-piandohana ianao. Hanao zava-dehibe Andriamanitra, hampitombo ny isan’ny mpino.

“Ka na dia kely aza no niandohanao, Dia ho lehibe indrindra no hiafaranao.”

Joba 8:7

4.	Tsy maintsy manana fiangonana goavana ianao satria ny ankamaroan’ny Pasitera dia fitahin’ny eritreritra hoe vita ny asa kanefa mbola tsy vita.

Nandritry ny ministera nataony tety an-tany dia mpanambara teny matotra be i Jesosy.

      “... Be ny vokatra, fa ny mpiasa no vitsy; ...”

Matio 9:37

Ny dikan’izany dia hoe maro ny fanahy azo vonjena, maro ny asan-tsika olona tsirairay, maro ny olona tokony hameno ny fiangonantsika.

Maro ny Pasitera voafitaky ny hoe efa feno ny fiangonana tarihiny. Maro ny ministera mahatsapa ny tenany hoe efa “nahavita” mandray karama tsara, manana fiara tsara. Efa notahian’Andriamanitra ianao, ary efa misy mandray an-tanana ny fandaniana ataonao. Tsy midika izany fa hoe “tafita” ianao. Aza avela hanajamba ny masonao tsy hahita ny tena asa tokony hatao ny devoly. Ny satana no mikopakopaka ny fiangonana hampatory azy!

Mibitsika amin’ny fon’ny Pasitera maro ny manao hoe “mandeha tsara ny zava-drehetra” “Eo amin’izay” “Efa nahavita ianao” “Hatreo ihany no afaka ataonao” “Izay no farany vitanao ho an’Andriamanitra”. Ny Pasitera toy izany dia azon’ny fahajambana ara-panahy nataon’i satana.

Satana dia te-hanao izay hijanonan’ny fiangonana ho kely hatrany. Araka ny mahakivy ny olona ao amin’ny fiangonana no mahamaro ny babo ananany. Ny haben’ny fiangonanao no mamaritra ny haavon’ny refy anafihanao ny helo. Rehafa manana fiangonana goavana ianao dia midika izany fa mampitoetra fanahy maro ianao.Midika ihany koa izany fa maro ny fanahy afa-mandositra ny fihazonan’ny helo azy ireo.

5.	Tsy maintsy manana fiangonana goavana ianao satria ny sitrapon’Andriamanitra dia “ny hahafeno ny tranony”.

Maro ny fiangonana tsy feno satria tsy goavana izy ireny. “Ary hoy ny tompo tamin’ilay mpanompony: “Mandehana ho eny amin’ny lalambe sy ny sisim-boly, ka tereo ny olona hiditra, mba ho feno ny tranoko. “ MBA HOFENOINA NY TRANOKO.

Lioka 14:23

Ao amin’ny Lioka 14, ny Tompo dia manome antsika fanambarana lehibe. Hoy ilay Tompo tamin’ny mpanompony “Tiako ho feno ny tranoko”. Ilay Tompo eto dia i Jesosy. Tian’i Jesosy ho feno ny tranony. Izany hoe ny fiangonany no tiany ho feno eto. Andriamanitra mila fiangonana feno. Tsy ilay tompo voalazan’ny tantara eto satria vitsy no tonga tany amin’ny fanasany. Afaka manao fety ihany izy fa mbola te-hanana olona maro izy. Tiany ho feno ny tranony.

Amin’ny alalan’io tantara io dia maneho ny sitrapony ho an’ny fiangonana Andriamanitra. Olona maro kokoa! Efitra feno olona maro no iriny! Fiangonana mitobaka no ilainy. Fiangonana goavana no sitraky ny fony.

6.	Tsy maintsy manana fiangonana goavana ianao satria izao tontolo izao saha fijinjanao.

Tsy any amin’ny fokontany, tsy any amin’ny tanàna vitsivitsy fotsiny no nanirahan’Andriamanitra antsika fa any amin’izao tontolo izao, maneran-tany. Raha kely ny toeram-pijinjana dia ho kely ny vokatra azo.

Ary hoy Izy taminy: Mandehana any amin’izao tontolo izao hianareo; ka mitoria ny filazantsara amin’ny olombelona rehetra. Izay mino sy atao batisa no hovonjena; fa izay tsy mety mino no hohelohina.

Marka 16:15-16

Koa raha maneran-tany no mila tratrarina dia milaza izany fa betsaka tokoa ny fanahy ho jinjaina. Ny ankamaroan’ny olona maneran-tany no tiana hambara. Koa raha izany ary no tanjona dia tokony ho sahirana amin’ny fahakelezan’ny toerana avokoa ny fiangonana tsirairay. Tsarovy fa mihoatra ny olona enina lavitrisa no iandry antsika hitondra amin’izy ireo ny Filazan-tsara ao ivelany ao.

7.	Mila manana fiangonana goavana ianao satria ny fiangonana ara-baiboly dia manana mpikambana an’arivony.Koa tsy ohatra tsara indrindra ho antsika va ilay fiangonana tany aloha? Raha manana mpikambana telo arivo sy dimy arivo ny fiangonana tamin’izany, tsy tokony ho modely ho antsika va izany? Ny marina dia noraiketina ao anaty Baiboly ireo isa ireo mba hahafantarantsika ny tanjona tokony hotratrarina.

“Ireo izay nino izay nolazain’i Petera dia natao batisa sy nisaina ho isan’ny mpikambana eo amin’ny telo arivo eo ho eo. Niaraka tamin’ny mpino hafa samy nanokan-tena tamin’ny fampianaran’ny Apostoly sy ny fiaraha-nivavaka nizara ny fanasan’ny Tompo sy niara-nivavaka.”

Asa 2:41-42 (NLT)

“Kanefa maro amin’ireo olona nandre ny hafatra no nino izany, koa nahatratra dimy arivo ny isan’ny lehilahy, ankoatra ny zaza amam-behivavy.”

Asa 4:4 (NLT)

8.	Mila manana fiangonana goavana satria midika ho fitomboan’ny isan’ireo fanahy voavonjy izany. Amin’ny fiangonana ngeza dia misy fotoam-bavaka maro kokoa, ny antson’ny alitara maro kokoa sy fahafahana ho voavonjy raha mitaha amin’ny fiangonana kely. Koa tsy tanjon’ny Pasitera tsirairay ve ny hahavonjy fanahy maro ho an’ny Tompo? Sa tsy fitahiana fanampiny ny fisian’ny fiangonana goavana izay mitarika famonjena ho an’ny olona maro?

9.	Tsy maintsy manana fiangonana goavana ianao satria amin’izany no hahafahana maniraka mpiasa sy mpijinja maro hiasa ho an’Andriamanitra.

Hoy izy tamin’ireo mpianany “betsaka ny vokatra, fa ny mpijinja no vitsy koa mivavaha ho an’ny tompon’andraikitry ny fijinjana, angataho Izy mba handefa mpiasa maro kokoa ho an’ny sahany.”

Matio 9:37-38 (NLT)

Hisy hatrany eo anivon’ny ondry ho tena mpiasa tena miasa. Na inona hataonao na inona ho lazainao dia hisy hatrany olona ao am-piangonana tsy hiditra hanao ny asan’ny ministera. Hisy hatrany ireo mpitazana sy mpitsikilo. Hisy hatrany ireo mpanadihady. Ny mpiasa koasa dia hanao ny ministera hatrany. Araka ny mahabetsaka ny vahoaka no hanirahana ny mpiasa hiasa, sy hanamora kokoa ny famatsianao azy ireo ara-bola.

10.	Tsy maintsy manana fiangonana goavana ianao satria amin’ny alalan’izany no ahafahanao manendry sy handefa mpitory ny Filazantsara, Pasitera matihanina sy Eveka any am-pijijnana. Amin’ny fiangonana goavana dia hisy fiofanana manokana izay hamokatra ministera. Noho izany hamokatra Pasitera maromaro kokoa ny fiangonana misy mpikambana arivo noho ny fiangonana manana mpikambana zato monja. Ny marina dia tsy hisy firy ny olona te-hanao Pasitera ao amin’ny fiangonana misy olona vitsy an’isa.

11.	Tsy maintsy manana fiangonana goavana ianao satria ho maro kokoa ny olona hiditra anaty vavaka hiady amin’ny herin’ny andriana eny amin’ny rivotra.

“Fa isika tsy mitolona amin’ny nofo aman-dra, fa amin’ny fanapahana sy amin’ny fanjakana sy amin’ny mpanjakan’izao fahamaizinana izao, dia amin’ny fanahy ratsy eny amin’ny rivotra [lanitra]. 

Ary noho izany, dia raiso avokoa ny fiadian’Andriamanitra, mba hahazoanareo hanohitra amin’ny andro mahory; ary rehefa vitanareo avokoa, dia hahafahatra hianareo.

Mifahara ary, ka sikino fahamarinana ny valahanareo, ary mitafia ny rariny ho fiarovan-tratra,

Ary kiraroy ny fahavononam-panahy avy amin’ny filazantsaran’ny fihavanana ny tongotrareo;  ary ho fanampin’izany rehetra izany dia tano ny finoana ho ampinga, izay hahazoanareo hamono ny zana-tsipika marehitra rehetra izay alefan’’ilay ratsy.  Ary raiso ny famonjena ho fiarovan-doha sy ny tenin’Andriamanitra ho sabatry ny Fanahy;

Ary mivavaha mandrakariva ao amin’ny Fanahy amin’ny fivavahana rehetra sy ny fangatahana, ka miambena amin’izany amin’ny faharetana sy ny fangatahana rehetra ho an’ny olona masina rehetra,”

Efesiana 6:12-18

Rehefa manana fiangonana goavana ianao, dia maro kokoa ny vavaka voasandratra ao amin’ny Tompo. Noho izany maro kokoa ny olona ho voavonjy sy ho tafatoetra. Rehefa naniraka ahy hanorina fiangonana tany Eropa Andriamanitra, dia naneho ahy andraikitra manokana Izy dia ny hananganana vaovao indray ny Fanjakany amin’io kontinanta io. Fantatrao fa lasa kontinantan’ny tsy mpino Eoropa. Nesorin’izy ireo tao an-tsainy Andriamanitra. Maro ny Eoropeana tsy mino akory fa misy Andriamanitra.

Taona maro lasa izay dia Eoropa no naniraka misionera nankany amin’izao tontolo izao. Fa ankehitriny, dia latsaka ao anaty lavaka demoniaka amin’ny fahajambana sy tsy fananana an’Andriamanitra i Eoropa. Ny Tompo dia naneho ahy fa iray amin’ireo andraikitray eo amin’ny fiangonana ny handefa vavaka any amin’ny atmosfera mikasika ny fiangonana ao Eoropa. Ny fisianay ao Soisa, Pays-bas sy Angletera dia vokatr’ireo vavaka natao ho an’ireo firenena ireo. 

Ny fiangonanay ao Génève dia manana alim-bavaka isaky ny zoma, mivavaka manomboka amin’ny sasak’alina ka hatramin’ny 6 ora maraina. Miditra anaty ady am-bavak izy ireo, eo amin’ny tany izay toa hadino Andriamanitra. Koa raha maro ny fiangonana toa anay mankany amin’ny firenena maro dia hisy vavaka maro kokoa hisandratra. Iray amin’ireo ilàna fiangonana lehibe sy misy sampany izany.

Rehefa nihatombo ny fiangonana nitandremako dia ny Lighthouse katedraly izany, dia afaka nanao alim-bavaka izahay. Nanana gropy maro be izahay teo anivon’ny fiangonana ka afaka nampifandimbiasina izy ireo mba hanana alim-bavaka iray manokana ny vondrona samihafa.  Ka vondrona tsy miverimberina no mivavaka isan’nadro.

Araka ny mahangeza ny fiangonana no afahana mamorona vondrom-bavaka hatrany. Afaka mivavaka bebe kokoa rehefa mihagoavana ny fiangonana. Izany no itiavan’ny devoly ny fiangonana hijanona ho kely.

12.	Tsy maintsy manana fiangonana goavana ianao satria miteraka fiangonan’ny olona maro amin’ny toerana iray izany olona maro mitondra fiandrandrana.

“Fa raha mbola niandry ny olona ka samy nisaina an’i Jaona tam-pony, na izy no Kristy, na tsia,”

Lioka 3:15

Ny traikefa no naneho ahy fa arakaraka ny mahamaro ny olona no itomboan’ny fiandrandrana. Rehefa tafavory maro amin’ny toerana iray ireo zanak’Andriamanitra dia misy fientanentanana, fiandrandrana sy finoana miharihary eo. Fa nahoana?

Ny fahitana vahoaka maro dia manetsika finoana sy miteraka fientanentanana. Ny fitambaran’ny finoan’ny be sy ny maro dia lehibe kokoa noho ny finoan’ny olon-tokana. Manampy izany hisintonana ilay fahasoavana avy amin’ilay ministera.

Efa nitory tamin’ny olom-bitsy sy vahoaka maro aho. Tsy mitovy ny atmosfera ara-panahy amin’ireo roa ireo matetika.

13.	Tsy maintsy manana fiangonana goavana ianao satria ao amin’izany no hahitanao fahagagana bebe kokoa noho ny amin’ireo vahoaka maro sy ny fiandrandran’izy ireo ihany koa.

“Ary Filipo nidina tany an-tanàna any Samaria ka nitory an’i Kristy tamin’ny olona tao. Ary ny vahoaka betsaka dia niray hevitra nihaino izay nolazain’i Filipo, raha nandre azy sy nahita ny fahagagana nataony. Fa ny fanahy maloto niantso tamin’ny feo mahery, dia nivoaka tamin’ny maro izay nanana azy; ary maro ny mararin’ny paralysisa sy ny mandringa no nositraniny. Dia nisy fifaliana lehibe tao amin’izany tanàna izany.”

  Asa 8:5-8

“Ary nandroso ireo, ka nitory teny rehetra teny, ny Tompo niara-niasa taminy, sady nanamarina ny teniny tamin’izao famantarana izao.”

Marka 16:20

Any amin’izay misy finoana be dia afaka miandrandra hery be fahagagam-pahasitranana maro ianao. Jesosy matetika dia nilaza hoe “Ny finoana no mahasitrana anao”. Ny finoana no misarika fahagagana. Fantatro fa hisy ho diso fihevitra any ho any. Izaho akory tsy nilaza fa tsy mihetsika any amin’ny fiangonana kely Andriamanitra. Nahita an’Andriamanitra miasa mahagaga amin’ireny toerana ireny aho, misy fahagagana ataony any. 

Ny tiako ho lazaina dia hoe amin’ny ankapobeny rehefa maro ny olona, dia mitombo ny finoana, mitombo ny fiandrandrana, noho izany mitombo koa ny fahagagana. Mitombo manaraka izany ihany koa ny vavolombelona. Lojika tsotra, mora azo no lazaiko eto!

Ka tsy mila voninahitra bebe kokoa, hery sy hosotra bebe kokoa ve ianao mba hikoriana eo amin’ny fiangonana tandremanao? Ry Pasitera namana, minoa an’Andriamanitra ny amin’ny fiangonana lehibe kokoa. Amin’ny fiangonana lehibe kokoa, dia fitahiana bebe kokoa no hikoriana avy amin’ny seza fiandrianan’Andriamanitra ho amin’ny olony.

14.	Tsy maintsy manana fiangonana goavana ianao satria afaka manao fitoriana filazantsara bebe kokoa amin’ny alàlan’ny fiangonana goavana.

Ary ankehitriny dia avy taminareo ny nanenoan’ny tenin’ny Tompo, tsy tany Makedonia sy Akaia ihany, fa teny tontolo eny no nielezan’ny lazan’ny finoanareo an’Andriamanitra. Tsy ilainay ny hilazana izany aminareo.

   1 Tesaloniana 1:8 (NLT)

Iray amin’ny lafin’ny hananana fiangonana goavana, dia izy dia afaka mitory filazantsara bebe kokoa eo anivon’ny fiangonana avokoa. Ny katedralinay dia mizarazara ho fiangonana 15. Eo ambanin’ny fiangonana dia misy ministera vondrom-bavaka maromaro.

Ny fomba fiasanay dia ny ministera tsirairay dia tsy maintsy manao fitorian-teny goavana iray isam-bolana. Koa satria ny fiangonanay dia manana ministera maro dia mety hisy toerana 50 samy hafa hitoriana Filazantsara izay tanterahan’ny gropy 50!

Misy fanahy maro voavonjy satria ny fiangonana nitombo. Sitrapon’Andriamanitra ho an’ny fiangonanao ny hitombo mba hitombo ny isan’ny fanahy ho an’nyTompo.

15.	Tsy maintsy manana fiangonana goavana ianao satria manana fidiram-bola betsaka bebe kokoa izany, mba hampiasaina amin’ny asan’Andriamanitra. 

Fa tsy nisy olona nalahelo teo aminy; fa izay nanana tany na trano, raha nivarotra izany, dia nitondra ny vola vidin’ny zavatra lafo, ka napetrany teo anoloan’ny tongotry ny Apostoly, dia nozaraina tamin’izy rehetra araka izay nilainy avy.

Asa 4:34-35

Ny fananana olona maro dia midika avy hatrany fidiram-bola betsaka kokoa. Raha manana Pasitera tsara ny fiangonana dia hampiasainy amin’ny tena izy ny volam-piangonana. Mampalahelo fa misy Pasitera sasany tahaka ny vampira, mpitsetsitra, mitsetsitra ny ràn’ny fiangonana fa tsy mahafoy ny ainy ho an’ny fiangonana.

Ahatratrarana tanjona ara-panahy maro kokoa ny fananana fidiram-bola mitombo. Tsy misy maharatsy na mahatsara azy! Fitaovana eo an-tanan’ny olona ny vola. Ny fitiavam-bola no ratsy. Raha olona tsara no manam-bola dia hampiasainy amin’ny zava-tsoa izany. Ny Pasitera tsara dia hampiasa ny volan’ny fiangonana hananganana fiangonana sy hanitarana ny fitoriana ny Filazantsara!

Nanonofy aho indray andro hoe hanana fiara kamiao izahay handeha hanodidina ny firenena, hanao fitoriana ny Filazantsara amin’ny tanàn-dehibe sy ny fokontany. Nofy izany teo aloha. Ankehitriny dia afaka nifidy kamiao izahay ary efa manao kroazady manerana ny firenena. Fa tamin’ny fomba ahoana? Nanana olona maro izahay noho izany nidiram-bola maro dia afaka manao zavatra maro ho an’Andriamanitra!

16.	Tsy maintsy manana fiangonana goavana ianao satria ny ministera manokana izay mikarakara ny olona dia hivelatra eo anivon’ny fiangonana goavana.

Zava-dehibe ny manana faniriana hananana fiangonana goavana. Tsy maintsy manonofy hanana fiangonana goavana ny Pasitera. Mamokatra ministera maro isan-karazany. Miteraka fitomboana sy fitaran’ny hetsika ataon’ny fiangonana, ohatra, lasa mitombo ny ministera amin’ny zava-maneno.

Tany am-boalohany dia koraly iray ihany no tao am-piangonana. Ankehitriny, koraly tsy latsaka ny enina no ao aminay ankoatran’ny vondrona mpihira hafa. Ny dikan’izany dia hoe lasa mitombo ny fiainan’ny fiangonana. Sitrapon’Andriamanitra ny hitomboan’ny isan-janany mihira ho Azy. Araka ny hitomboan’ny isan’ny mpihira no hitomboan’ny fanandratana an’Andriamanitra. Miankina amin’ny isan’ny olona ny hamaroan’ny mpikambana ao amin’ny koraly. 

Rehefa mitombo ny fiangonana, dia lasa afaka manao zavatra karazany maro izy. Rehefa kely ny fiangonana dia ho vitsy koa ny sampan’asa ao, toy ny fanampiana ny mahantra, ny kamboty. Kanefa rehefa mitombo ny fiangonana dia afaka manao izany ilay fiangonana. Rehefa afaka manao izany ny fiangonana dia maro ny fitahiana tonga aminy. Jereo ny fitahiana azon’ny fiangonana manampy ny mahantra.

Sambatra izay mahatsiaro ny malahelo; Jehovah hamonjy azy amin’ny andro fahoriana. Jehovah hitandrina sy hiaro azy tsy ho faty; hatao ho sambatra ambonin’ny tany izy, ary tsy mba hatolotrao amin’ny sitrapon’ny fahavalony. 

Salamo 41:1, 2

Ireo dia fitahiana mahery vaika ho an’izay afaka nitombo ny ministerany hatreo amin’ny teboky ny fanomezana fahafaham-po ho an’ny zavatra ilaina manokana. Matetika rehefa kely ny fiangonana, dia tsy manana fahafahana mahatratra ny lafiny tahaka izany. Manana fahitana hanangana fiangonana goavana. Mivelatra miaraka amin’izay ny lafiny hafa ao amin’ny ministera. Hisy olona manana ny ministeran’ny fanomezana ho avotsitra. Misy fiangonana manana lehilahy sy vehivavy manana fo mamatsy ny filazantsara.

... izay manome, dia aoka ho amin’ny fahatsoram-po;” 

Romana 12:8

Ankavitsiana no ahitana fiangonana manana mpikambana miavaka amin’ny fanomezana.

Ny Pasitera tsirairay dia maniry hanana mpikambana mandray anjara betsaka amin’ny fandaniana atao ao am-piangonana. 

Sehatra manokana afaka velarina ny ministera ho an’ny mahantra sy manan-kilema. Maniry hanangana toerana fitaizana zaza kamboty aho. efa ela aho no naniry an’izany. Kanefa mila fiangonana matanjaka sy ngeza hanohana izany. Raha misy kamboty zato ao dia tsy maintsy hahita sakafo telon-jato isan’andro ny mpitantana. Mila mividy akanjo zato ihany koa, fitsaboana olona zato. Tsy vitan’izany fa mbola tsy maintsy hampiasa olona ihany koa hikarakara ireo kamboty ireo. Miray hevitra amiko ianao fa tena ilàna fiangonana goavana ny hanaovana izany ministera izany.

17.	Tsy maintsy manana fiangonana goavana ianao satria maneho izany fa tena miasa feno eo anivon’ny ministeranao ianao. Maro ny Pasitera tsy mahatanteraka ara-dalàna ny asany. Tsy miditra tanteraka ao anatin’ny asany izy ireo. Aloka ny tokony ho izy ihany izy ireo. Ny ankamaroan’ny fiangonana dia afaka ny hitombo. Matetika tsy mitranga ny fitomboana satria tsy miasa feno ny Pasitera. Tsy maintsy miezaka hampivelatra tanteraka ny asanao ara-panompoana ianao.

Kanefa ianao dia aoka hibanjina ny asa ataonao; ekeo ny hiaritra zava-tsarotra hahatsara; tazony ho velona ny hafatra, miasa feno tahaka ny mpanompon’ny Tompo.

2 Timoty 4:5 (The Message)

18.	Tsy maintsy manana fiangonana goavana ianao satria ao anatin’izany no hitrangan’ny fanambadiana maro.

“Tsy nisy nahantra tamin’izy ireo, Fa ireo izay nanana tany na trano dia nivarotra izany ary nitondra ny vidiny.”

Asa 4:33-34 (NASB)

Taona maro lasa izay, fony mbola kely ny fiangonana dia nisy tovovavy nilaza tamiko “Tsy ato amin’ity fiangonana ity ny karazan’ny olona tiako ho vadiana”. Rehefa nojereko tokoa ny mpikambana rehetra tao dia marina ny voalazan’ilay zazavavy. Tsy nisy olona nety taminy tokoa tao. Taona vitsy taty aoriana moa dia nanambady tsy mpino ilay zazavavy.

Vehivavy anankiray hafa indray nilaza hoe “Tsy misy lehilahy tonga taona tokony ho vadiako ato, noho izany hitady fiangonana ngeza mety hahitako olona hanambady ahy aho.” Sivy ambin”ny telopolo taona rahavehivavy, tsy nisy lehilahy tokan-tena efapolo taona mihoatra tao fa roapolo na telopolo ny lehilahy tsy manambady tao aminay. Amin’ny fiangonana goavana dia misy olona azo atao vady ho an’ny taona rehetra ao. Eny na ny fitopolo taona mihoatra aza mbola mety mahita ny anjarany.

19.	Tsy maintsy manana fiangonana goavana ianao satria ao ihany no hisian’ny fanambadiana sy mariazy maro.

Tian’ny olona ny mankalaza mariazy ao am-piangonana. Manentanentana ny mpino ny fankalazana mariazy. Tian’izy ireo ny mandre ny filazana ny amin’izany. Faly izy ireo, ary mivavaka mba tsy ho ela dia ho tonga koa ny andro malazany. Rehefa manana fiangonana goavana ianao dia ho voatahy amin’ny mariazy matetika. Fiangonana salama sy mitombo ny fiangonana mankalaza mariazy matetika. Mivavaka hatrany aho mba hisy mariazy sy fankalazana ao am-piangonana.

20.	Tsy maintsy manana fiangonana goavana ianao satria afaka ifandraisan’ny olona izany..

Koa araka ny ananantsika andro hanaovana, dia aoka isika hanao soa namin’ny olona rehetra, indrindra fa amin’ny mpianakavin’ ny finoana 

Galatiana 6:10

Araka ny mahangeza ny fiangonana no ahafahana ifandraisana sy ampifandraisana olona. Aoka tsy hamita-tena isika, maro amin’ireo zavatra ety an-tany no miankina amin’ny hoe “Iza ny olona fantatrao.” Mety noho ny fisianao ao amin’ny fiangonana iray no hampahomby anao. Misy mpampiasa ao aminay afaka omeko olona hiasa. Mpianatra no feno tao amin’ny fiangonanay tamin’izany mbola kelikely. Ankehitriny, maro ny mahita asa amin’ny alalan’ny fisiany ao am-piangonana.

Ny olona dia tia miorina amin’ny toerana misy fitahiana mihoatra sy fahazoan’aina. Ny mpikambana ao am-piangonana dia tia mahazo tombon-tsoan’ny fifandraisana aman’olona.

21.	Mila fiangonana goavana ianao satria feno mpampiasa ao izay afaka manampy ny mpikambana. Misy olona afaka manao tolotr’asa ao. Ao amin’ny fiangonana goavana no ahafahanao miady amin’ny olan.

‘ny tsy fananan’asa.   

“Ary ny fiangonana izay nino dia niray fo sy saina; tsy nisy nanao hoe azy manokana ny fananany, fa nitambaran’izy ireo avokoa ny zavatra rehetra.

Tamin’ny hery lehibe no nijoroan’ireo Apostoly vavolombelona ny amin’ny fitsanganan’i Jesosy tamin’ny maty. Fahasoavam-be no teo amin’izy ireo. Tsy nisy nahantra tamin’izy ireo fa izay nanana tany na trano dia nivarotra izany ary nitondra ny vidin’izany.”

Asa 4:32-34 (NASB)

22.	Tsy maintsy manana fiangonana goavana ianao satria ao no hahafam-po ny olona amin’ny zavatra isan-karazany tadiaviny. Samy manana ny zavatra tadiaviny ny mpino tsirairay. Rehefa mijoro manoloana ny maro aho ary miangavy azy ireo hametraka ny tanana any amin’izay ilainy, dia mafana fo mivavaka ny tsirairay satria samy manana ny zavatra ilainy ny olona. Raha misy olona arivo eo, dia misy zavatra ilaina anao eo. Ao anatin’ny fiangonana goavana no ahafahana hahita izay ilaina. Mety tsy hahita mpiasan’ny tribonaly hanampy azy ny any amin’ny fiangonana kely. Fa ao amin’ny fiangonana lehibe no hahitana karazan’ny olona maro: mpitsara, dokotera, infermiera, eny fa na dia psychiatre aza.

“Nitambatra ireo izay samy nino, nitambarany avokoa ny zavatra rehetra; nanomboka nivarotra ny fananany sy ny harenany izy ireo, nizara izany tamin’ny rehetra, araka izay ilain’ny tsirairay.”

Asa 2:44-45 (NASB)

23.	Tsy maintsy mila fiangonana goavana ianao satria izy no afaka hahafeno ilay dimy amby roapolo isan-jato, isa vakian’ny Baiboly ho fanahy voavonjy. 

“Ary rehefa namafy izy, [25%] ny voa nilatsaka teny amin’ny sisin-dàlana .... [25%] voafafy teny amin’ny tany misy vato ... [25%] tafaraka tamin’ny tsilo ... Kanefa ny [25%] hafa dia voafafy tamin’ny tany tsara ary nitondra vokatra tsara ...”

Ary ny sasany dia voafafy teny amin’ny tany marivo ambony vatolampy; dia nalaky nitrebona ireny, satria tsy nisy tany lalina. Fa rehefa niposaka ny masoandro, dia nalazo ireny, ary satria tsy nanam-paka, dia maty izy. Ary ny sasany dia voafafy teny amin’ny tsilo; ary ny tsilo naniry ka nangeja azy. Ary ny sasany dia voafafy teny amin’ny tany tsara, dia namoa: ny sasany avy zato heny, ary ny sasany avy enim-polo heny, ary ny sasany avy telo-polo heny.

Matio 13:4-8

Ny Baiboly dia mampianatra antsika hoe nivoaka ny mpamafy namafy ny Tenin’Andriamanitra tao an-tanàna. Ny vokany dia ampahaefatra ny voa nafafiny ihany no nanome vokatra tsara. Raha ny am-pahefany (1/4) ny mponina eo an-tanàna fotsiny no lasan’i Kristy, dia azoko antoka fa tsy hisy intsony ny fiangonana feno tapany.

Fotoana izao hahatratraran’ny fiangonana io fetran’isa dimy ambin’ny roapolo isan-jato io (25%). 

Firy ny mponina eo amin’ny tanàna misy anao? 

Misy olona efatra tapitrisa eo eto Accra, Ghana. Araka ny kajiko manokana dia dimy ambin’ny roapolo isan-jato (25%) farafaharatsiny no efa tokony nandray ny tenin’Andriamanitra. Ny dikany dia hoe eo amin’iray tapitrisa eo no efa tokony tafatoetra ao am-piangonana. Kanefa manontany tena aho hoe “firy no mba tonga mivavaka rehefa alahady maraina?” Fito arivo no tonga, mahatratra ilay salan’isa napetrakin’ny Baiboly ve izany? Raha mahatratara ilay dimy ambin’ny roapolo isan-jato ny tanjon’ilay fiangonana dia ho maro ny fiangonana goavana hiparitaka any rehetra any. Samy hanana fidirana maro avokoa ny mpino, maraina ka hatramin’ny hariva. Ataovy ny kajy dia ho hitanao fa tsy manakaiky ilay dimy ambin’ny roapolo isan-jato mihitsy ilay fiangonana. Firy ny Kristiana nateraka indray no mandeha miangona ny alahady maraina eo an-tanàna misy anao? Firy ny isan’ny mponina ao? 

Ny tonga mivavaka

                            ny mponina eo an-tanàna      = 25%??




Rehefa manao izany kajy izany aho dia hitako fa lavitra ilay tanjona izahay. 

Fa maminany aho fa ho feno ny fiangonana amin’ny andro farany, ho feno fiangonana goavana ny tany. Mila fiangonana ngeza Andriamanitra satria miandrandra Izy fa tsy ho dimy ambin’ny roapolo isan-jato farafaharatsiny no tonga hamaly ny antso atao aminy. 

24.	Tsy maintsy manana fiangonana goavana ianao satria izany dia hery tsy azo tohaina, ary lasa firenena eo anivon’ny firenena. 

Rehefa mitombo ny fiangonana dia ho lasa fiaraha-monina matanjaka. Lasa firenena iray izy. Ny governemanta dia matahotra ny herin’ny fiangonan-dehibe fa tsy miraharaha ny fiangonana kely. Fantany fa maro mpifidy ao. Matahotra ny vahoaka maro ny mpanao politika. Fantany fa misy fiantraikany any amin’ny olona ny toritenin’ny Pasitera. Mora ny manao tsinontsinona ny andron’ny zava-madinika hoy ny Baiboly.

Fa iza no nanamavo ny andron’ny zava-madinika? 

Zakaria 4:10

Tsy afaka handà ny fisian’ny Fanjakan’Andriamanitra ny politisiana rehefa mitobaka izany. Tsy afaka hanafika, hamely Pasitera izy ireo rehehfa faritany ny isan’ny olona tarihiny.

Nisy fotoana nisy nanafika ny fiangonanay dia potika ny fefy nanodidina anay. Ireo izay nanao izany dia nihevitra fa ho vita mora foana izany. Tsy tian’izy ireo ny nahita ny haben’ny tanjaka sy ny fiatraikan’ilay fiangonana notafihiny. Gaga ny olona rehefa fa saika hiteraka krizy nasionaly ilay tranga. Maro ny fiangonana sy olo-tsotra niara-nihetsika hanohitra ireo mpanafika. Tsy maintsy niditra ny mpitondra hialàna amin’ny korontana sy ny fanaovan fietsiketsahana.

Rehefa mamaky ity boky ity ianao dia tiako hino ianao ny amin’ny fiangonana goavana. Tiako ianao handray ny hosotra hialanao avy ao amin’ny fahakelezana hakany amin’ny fahalebiazana izay efa nalahatr’Andriamanitra ho anao.

25.	Mila manana fiangonana goavana ianao satria ny voninahitry ny fiangonan’ny andro farany dia lehibe kokoa noho ny an’ny fiangonana tany am-boalohany.

Ny voninahitr’ity trano ity any am-parany dia ho lehibe noho ny tany aloha, hoy Jehovah, Tompon’ny maro...

Hagay 2:9

Efa nilaza mialoha ny Baiboly fa ny voninahitra, na fahatsaran’ny fiangonana aty aoriana dia hihoatra lavitra ny voninahitry ny iray teo aloha. Mino aho fa ao amin’ny andro farany isika izao. Rehefa nandinika ny zavatra nataon’i Tompo teto Ghana aho tato anatin’ny dimy ambin’ny folo taona izay dia tsapako fa mitondra ny voninahitra amin’ny fiangonan’ny andro farany Andriamanitra. Ny fiangonana lehibe indrindra tamin’ny dimy ambin’ny folo taona lasa dia vondron’ny tanora ho an’ny fiangonana goavana ankehitriny!

Hizara zava-miafina aminao aho. Andriamanitra dia miasa miaraka amin’ny olon-tokana fotsiny. Tsy ao amin’ny fiangonanay fotsiny ny Fanahin’Andriamanitra no manao hetsika. Raha misy Pasitera afaka nahavita fitomboan’ny fiangonana teo amin’ny tanàna misy anao dia porofo mazava izany fa mitobaka ao ny fahasoavan’Andriamanitra ho an’ny asa fitomboan’ny fiangonana ao.

Voafitaka ireo olona mieritreritra fa olon-tokana ihany no am-piasain’Andriamanitra!  

Ny Tompo dia niasa mahery tamin’i Ahaba mpanjaka tamin’ny alalan’i Elia Tisbita (I Mpanjaka 17: 18-21). Kanefa nisy mpaminany mahery atao hoe Mika ihany koa ampiasaina hanitsy an’i Ahaba. Tsy mametra ny tenany amin’ny olon-tokana Andriamanitra.

Elia dia nanao fahadisoana tamin’ny nieritreretana fa izy ihany sisa no mijoro ho an’Andriamanitra.

Dia hoy izy: Nafana dia nafana ny foko noho ny fitiavako an’i Jehovah, Andriamanitry ny maro; fa ny Zanak’Isiraely efa nahafoy ny fanekenao; ny alitaranao noravany, ary ny mpaminaninao novonoiny tamin’ny sabatra, ary izaho dia izaho irery ihany no sisa...

1 Mpanjaka 19:14

Fa nasehon’ny Jehovah azy fa mbola manana mpaminany fito arivo mahatoky hafa Izy.

Nefa hamela fito arivo ao amin’ny Isiraely Aho, dia ny lohalika rehetra izay tsy nandohalika tamin’i Bala sy ny vava rehetra izay tsy nanoroka azy.

1 Mpanjaka 19:18

Maro ny fiangonana goavana no miroborobo. Manangona lehilahy sy vehivavy mahitsy Andriamanitra hitandrina ny olony. Mitsàngana ianao. Sambory ilay Fanahy! Dia handeha eo anivon’ny voninahitry ny fiangonan’ny andro farany ianao. Ianaro ny paik’ady hampitomboana ny fiangonana. Katsaho ny hery sy ny fahendren’Andriamanitra. Mandehana amin’ny fitiavana ny rahalahy. Tiavo na ireo manaratsy na mamitaka anao aza.  Ny asa goavana ataon’ny Fanahy Masina dia vokatry ny fitiavana, fiaraisan-kina sy fahaiza-miara miasa.

Tena tiako hotsindriana manokana ity fahamarianana goavana ity dia ny tsy fisian’Andriamanitra amin’ny olona iray monja, sy miolonolona. Fantatrao ve Ezekiela dia naminany teo anelanelan’ny taona 622-600 talohan’i Kristy, Daniela mpaminany ihany koa dia natsangana ary naminany teo anelanelan’ny taona 616-536 talohan’i Kristy.  

Fotoana nihetsahan’Andriamanitra tamin’ny alalan’ireo mpaminany goavana izany olona izay nanaiky ny antsony ary nampiasainy tao anaty ministera goavana. Mahaliana fa Jeremia ihany koa dia nanompo tamin’ny taona 685-616 talohan’i Kristy. Voamarika fa misy manatombo ny fotoana sasany. Izany dia satria miara miasa miaraka amin’ny olona maro ny Fanahin’Andriamanitra amin’ny fotoana mitovy.

Isaia (792-722 talohan’i Kristy), Nahoma (786-757 talohan’i Kristy) and Mika (772-722 talohan’i Kristy) dia nanompo tamin’ny fotoana saika nitovy avokoa. Mila miditra ao amin’ny hetsika ataon’Andriamanitra ianao rehefa tonga ny fotoana. Zakaria sy Malakia samy 557-525 talohan’i Kristy dia samy naminany any amin’ny andro farany.

Inona no tiako hambara? Maneho anao aho fa Andriamanitra dia mampiasa olona maro amin’ny fotoana mitovy sy manokana. Manangana fiangonana goavana izy izao! Midirà ao anaty fiara ary aoka ho lasa pasitera araka izay itiavan’Andriamanitra anao ianao. Fantatrao ve fa niasa tao anaty fanahin’ny fanavaozana Andriamanitra tamin’ny taon-jato faha- enina ambin’ny folo? Fantatrao ve fa tsy tamin’ny alalan’i Martin Luther fotsiny ihany izy no nihetsika?

Tamin’ny fotoana nihetsehan’ny fanahin’ny fanavaozana tamin’ny alalan’ny ministeran’i Martin Luther, dia nitsoka ihany koa tamin’ny alalan’ny olona nantsoina hoe Zwingli tao Soisa izany fanahy izany. Saika diso teo i Martin Luther raha nihevitra fa izy irery no voahosotra ho mpanavao. Mihetsika anaty onja Andriamanitra. Misy onjan’ny fitomboan’ny fiangonana izao! Onjan’ny fijijàna fanahy maro be! Midirà ao anatin’izany onjan’Andriamanitra izany ianao. Avelao hampiasan’Andriamanitra ianao hananganany fiangonana goavana!

Aoka hisotraka hianatra izay mbola tsy fantatrao ianao. Fiteny matetika ao am’piangonako ny hoe “tsy mahalala ny zava-drehetra ianao! Samy mianatra izaho sy ianao? Efitra fianarana ny andro rehetra amin’ny fiainantsika. Afaka mampianatra zavatra anao ny olona izany mifanena aminao”

Rehefa mianatra ny fitomboan’ny fiangonana ianao amin’ny alalan’ny hery sy fahendren’Andriamanitra dia ekeo fa afaka hahavita izany ianao. Aza avela ny faharerahana omaly hijanona ianao. Olona manana fahaiza-manao ianao! Misondrota amin’ny fanahy dia lazao hoe “Afaka ny ho azonay ny tany! Afaka mahavita izany izahay!”

... Andeha isika hiakatra mihitsy mba hahazoantsika azy, fa haharesy azy tokoa isika.

Nomery 13:30

Rehefa miteny ianao hoe “mahay aho” dia hitsangana ny Fanahy Masina hanatontosa izay niantsoany hataonao. Tsarovy fa tsy niantso tena ianao. Mahatoky ilay niantso anao ary hataony izany.  Ianao mpino fa Izy mpanatanteraka.

Tsaroako fa nisy fotoana olona iray ihany nanana fiara tao am-piangonana dia izaho irery ihany! Nivavaka aho mba hisy olona maro hanana fiara. Nambarako sy ninoako fa hisy olona folo ao am-piangonanay hanana fiara. Taty aoriana kely dia azoko izay ninoako an’Andriamanitra. Inoy fa ilay Andriamanitra niantso anao no hanao azy.

Mahatoky Izay MIANTSO anareo, sady Izy no HANEFA izany.

1 Tesaloniana 5:24

Tsaroako ny niakarako sy nidinako ny lalana mankany amin’ilay toeram-pisakafoanana nofainay hanaovana fivoriam-piangonana. Noteneniko ilay lalana “Aoka ho feno fiara ianao”. Noteneniko ilay seza foana “Aoka ho feno mpikambana ianao”. Amin’izao dia tsy voaisa ny mpikambana sy ny fiara ao amin’ny fiangonana.

